26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 322 της 20 Απρ./4 Μαΐου 1973 (ΦΕΚ Α΄ 95) Περί συστάσεως θέσεων Διοικητικού Προσωπικού παρά τω Πανεπιστημίω Θεσσαλονίκης. Έχοντες υπ’ όψει: 1)Τας διατάξεις :α)του άρθρ. 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) των άρθρ. 2, 29 και 31 της υπ’ αριθ 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής», (ΦΕΚ 465 Β΄), 2)την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473 Β΄), 3)την γνώμην της Συγκλήτου του Πανεπιστημίου Θεσσαλονίκης (συνεδρία 23.2.1972), 4)την υπ’ αριθ. 114/1973 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 5)την υπ’ αριθ. 148/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί Προγραμματισμού και Κυβερνητικής Πολιτικής, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-Συνιστώνται παρά τω Πανεπιστημίω Θεσσαλονίκης 25 θέσεις Διοικητικού Προσωπικού Α΄ Κατηγορίας επί βαθμοίς 8ω-6ω, εξ ων 20 θέσεις του Α1 Κλάδου Διοικητικού, 3 θέσεις του Α2 Κλάδου Οικονομικού και 2 θέσεις του Α3 Κλάδου Βιβλιοθήκης. Εκ των ήδη υφισταμένων 5 θέσεων του Α3 Κλάδου Βιβλιοθήκης επί βαθμοίς 8ω-4ω, 3 μετατρέπονται άμα τη καθ’ οιονδήποτε τρόπον κενώσει των εις θέσεις επί βαθμοίς 8ω-6ω, αι δε υπόλοιπαι 2 άμα τη ολοκληρώσει της μετατροπής διαβαθμίζονται επί βαθμοίς 5ω-4ω. Ούτω μετά ταύτα η διάρθρωσις των θέσεων του Α3 Κλάδου Βιβλιοθήκης θα έχη ως ακολούθως: Μία θέσις επί βαθμοίς 3ω-2ω. 2 θέσεις επί βαθμοίς 5ω-4ω. 5 θέσεις επί βαθμοίς 8ω-6ω. 